ગણપતિની ઘરમાં બિરાજમાન કરતા પૂજા સ્થાનની સફાઇ કરો. હવે આ જગ્યાએ લાલ કપડું પાથરી તેના પર ચોખાની ઢગલી કરો અને પછી તેના પર ગણપતિની સ્થાપના કરો. ત્યારબાદ ગણપતિને દૂર્વા તથા પાન દ્વારા ગંગાજળથી સ્નાન કરાવો. સ્નાન બાદ ગણપતિને પીળાં વસ્ત્ર અર્પિત કરો. ત્યારબાદ કંકુનું તિલક કરીને અક્ષત લગાવો. પુષ્પ ચઢાવો અને પછી ગણપતિના પ્રિય એવા મોદકનો ભોગ લગાવો. તેમજ ઘરના દરેક સભ્ય સાથે મળીને ગણપતિના ભજન કિર્તનમાં ભાગ લો અને ગણપતિને દરરોજ પાંચમેવાનો ભોગ જરૂરથી લગાવો.